Diari Oficial de la Generalitat Valenciana


Sumari del DOGV 9967, del 28-10-2024 (2024/11132)

RESOLUCIÓ de 3 d’octubre de 2024, per la qual es proveïxen llocs de treball anunciats per la convocatòria 80/24, de 20 de maig de 2024 (DOGV 9855, 23.05.2024).
---------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11189

CVE
:   TLSJ-M-2080-23715

Data del document
:   03-10-2024

Organisme emissor
:   Presidència de la Generalitat

Tipus de document
:   Resolució

Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades per a la provisió, pel sistema de lliure designació, dels llocs de treball de naturalesa funcionarial anunciats per convocatòria 80/24 (DOGV núm. 9855, de 23 de maig de 2024), resulta el següent:

Per al lloc núm. 10749, cap del Servei  Infraestructures Esportives, s'han presentat dues persones que complixen els requisits exigits. Tenint en compte els mèrits acreditats, especialment la seua formació acadèmica i la seua trajectòria professional en la gestió de projectes d'infraestructures esportives, així com el seu coneixement de les normatives tècniques i legals relacionades amb el disseny, construcció i manteniment de les instal·lacions esportives, es considera més idoni per al lloc convocat José Manuel Espejo Moreno.

Per al lloc núm. 28163 subdirector/a general d’Esport, s'ha presentat una sola persona que va complir amb els requisits exigits, José Miguel Sánchez González. En atenció a la seua experiència i trajectòria professional en la gestió i direcció de projectes i programes esportius, la seua titulació acadèmica en àrees relacionades amb l'esport, la gestió i l'administració pública, així com les seues habilitats en la comunicació i el lideratge, es considera idoni per al lloc convocat José Miguel Sánchez González.

Atenent, d'una part, al Decret 17/24, de 12 de juliol, del president de la Generalitat, que determina el nombre i la denominació de les conselleries i les seues atribucions, que té a conseqüència la desaparició de la Vicepresidència Primera i Conselleria de Cultura i Esport, i que atribuïx a la Presidència, entre altres, les competències en matèria d'esport, i d'una altra part al Decret 81/24, de 12 de juliol, del Consell, que estableix l'estructura bàsica de la Presidència i conselleries de la Generalitat, i que integra en la Presidència la Direcció General d'Esport, a la qual s'adscriuen els llocs objecte de la present resolució.

De conformitat amb el que es disposa en l'article 115 de la llei 4/2021, de 16 d'abril, de la Generalitat, de la funció pública valenciana, així com la base quarta de la resolució de la convocatòria esmentada, i en l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat sext de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV núm. 9723, de 13.11.23),

RESOLC

*Primer*

Nomenar José Manuel Espejo Moreno, funcionari de carrera de l'Administració de la Generalitat amb NRP ... 0912...C0, cap del Servei d’Infraestructures Esportives, lloc número 10271, subgrup A1, complement de destí nivell 26 i complement específic E049.

*Segon*

Nomenar José Miguel Sánchez González, funcionari de carrera de l'Administració de la Generalitat amb NRP... 8957...A0, subdirector/a general d’Esport, lloc número 28823, subgrup A1, complement de destí nivell 30 i complement específic E050.

*Tercer*

El cessament en l'actual lloc de treball de les persones nomenades es produirà d'ofici el mateix dia de la publicació de la present resolució en el *Diari Oficial de la Generalitat Valenciana*  i la presa de possessió en els llocs adjudicats es produirà l'endemà d'esta publicació.

*Quart*

Conforme a l'article 34 de la Llei 4/2021, de 16 d'abril, de la funció pública valenciana, el personal funcionari procedent d'altres administracions públiques que passa a ocupar llocs de treball mitjançant convocatòries de provisió de llocs no s'integrarà en els cossos, escales o agrupació professional propis d'aquella a la qual accedira.

Contra la present resolució que posa fi a la via administrativa es podrà interposar, potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'establix en els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 3 d'octubre de 2024

(p. d. Resolució 08.11.2023; DOGV 9723, de 13.11.23)

Joaquín Vañó Gironés

Sotssecretari de la Presidència de la Generalitat